Document ID: /roh_data/filtered/fineweb-2-filterrobots_roh.jsonl.gz/20846

En ina votaziun consultativa ha il cussegl communal da Trun dà l’incarica a la suprastanza communala (cun 7:5 vuschs) d’evaluar pussaivladads da collavurar ubain fusiunar cun autras vischnancas en la Cadi. Questa decisiun n’è dentant betg lianta per la suprastanza. Ma l'iniziativa na saja betg realisablà, èsi vegnì ditg, e perquai na possia il cussegl betg votar sur da quella.
Speranza che Sumvitg e Medel cuntinueschian discussiuns
Suenter la decisiun en Tujetsch saja l’iniziativa per lantschar contractivas da fusiun giud maisa. Quai confirma in dals iniziants René Epp ad RTR. Els na possian betg realisar pli quella respectiv il text da l’iniziativa senza Tujetsch. Els sperian dentant che las radunanzas da Sumvitg (19.04.2017) e Medel (11.05.2017) fetschian era ina votaziun consultativa per cuntinuar las discussiuns, co ins possia collavurar ubain fusiunar. I fiss bun da savair sche la voluntad da far insatge en chaussa saja qua, di René Epp.
Era il chantun di che l'iniziativa saja giud maisa
Era il manader da l’uffizi da vischnancas dal Grischun Thomas Kollegger di che quest iniziativa saja giud maisa. Ella saja valaivla, dentant betg pli realisabla suenter ch’in dals 5 partenaris da fusiun, Tujetsch, na saja betg pli da la partida.
RR novitads 17:00